Verminder Covid-19-risiko vir Vervoer- en afleweringsbestuurders - Corona Krisissentrum
Tuis / COVID-19 / Verminder Covid-19-risiko vir Vervoer- en afleweringsbestuurders
Verminder Covid-19-risiko vir Vervoer- en afleweringsbestuurders
Suid-Afrika is tans in 'n staat van inperking om die verspreiding van die COVID-19-pandemie te verminder. Noodsaaklike dienste – insluitend logistiek, vervoer, aflewering – bly egter aktief.
Bestuurders loop 'n aansienlike risiko om COVID-19 op te doen en dit is derhalwe kritiek dat maatskappye in hierdie sektor alles in hulle vermoë doen om bestuurders (en ontvangers) so veilig as moontlik te hou.
Hetsy 'n vlootbestuurder of 'n bestuurder, moet jy aandag skenk aan die volgende voorkomende stappe:
Stap 1: Streng roetine met hande was en sterilisering
'n Streng beleid om jou hande te ontsmet elke keer wanneer jy 'n gebou binnegaan of verlaat of met iemand anders kontak maak, is noodsaaklik. Was jou hande vir ten minste 20 sekondes voordat jy op elke reis vertrek. Om net te was mag egter nie voldoende wees nie. As jy die virus op jou hande het en slegs ontsmet wanneer jy in die voertuig is, kan jy potensieel alreeds die virus binne-in die voertuig ingebring het. Jy moet ook kontakpunte gereeld ontsmet.
Stap 2: Ontsmet jou voertuig
Kontakpunte in jou voertuig sluit die volgende in:
Moet nie areas vergeet wat iemand ander mag aangeraak het nie, soos die hefboompies wat items soos die flikkerligte en die truspieëltjie beheer en die hefbome wat die sitplekke skuif.
Hierdie areas moet met 'n alkoholgebaseerde ontsmettingsmiddel skoongemaak word.
Indien iemand vir 'n kort tydjie saam met jou reis, maak seker dat jy alles ontsmet waaraan hulle geraak het nadat hulle uitgeklim het. As jy stop vir brandstof, ontsmet die brandstofkaart.
Stap 3: Ontsmet jou handelsware
As jy voorraad of handelsware in ontvangs neem, bespuit of vee dit af met ontsmettingsmiddel. Steriliseer ook enige areas wat ander mee in kontak kon gewees het tydens aflewering. Oorweeg dit om rubberhandskoene te dra wanneer items direk aan jou oorhandig word. Hou 'n plastieksak vir items soos gebruikte handskoene en leë koeldrankhouers – raak sorgvuldig van die sak ontslae aan die einde van elke dag. Wanneer jou skof of taak eindig, ontsmet die voertuig deeglik sodat jou kollegas weet hulle kan dit met gemoedsrus gebruik.
IOL: https://www.iol.co.za/motoring/industry-news/heres-what-drivers-can-do-to-minimise-covid-19-risk-45641737